CELEX: 62021TN0324
Language: fi
Date: 2021-06-10 00:00:00
Title: Asia T-324/21: Kanne 10.6.2021 – Harley-Davidson Europe ja Neovia Logistics Services International v. komissio

26.7.2021   
            
            
               FI
            
            
               Euroopan unionin virallinen lehti
            
            
               C 297/49
            
         
      Kanne 10.6.2021 – Harley-Davidson Europe ja Neovia Logistics Services International v. komissio
      (Asia T-324/21)
      (2021/C 297/61)
      Oikeudenkäyntikieli: englanti
      
         Asianosaiset
      
      
         Kantaja: Harley-Davidson Europe Ltd (Oxford, Yhdistynyt kuningaskunta), Neovia Logistics Services International (Vilvoorde, Belgia) (edustaja: asianajaja O. van Baelen ja G. Lebrun)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaisen päätöksen (1) kokonaisuudessaan
               
            
                  —
               
               
                  velvoittamaan komission maksamaan tähän käsittelyyn liittyvät kulunsa ja kantajan kulut
               
            
                  —
               
               
                  tekemään kaikki tarpeelliset johtopäätökset tästä tuomiosta ja
               
            
                  —
               
               
                  määräämään prosessinjohto- tai tutkintatoimenpiteitä harkintansa mukaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että komissio on rikkonut olennaisia menettelyvaatimuksia. Riidanalaisen päätöksen perustelut ovat puutteelliset eikä komissio ole noudattanut asianmukaisesti neuvoa-antavaa menettelyä.
               
            
                  2)
               
               
                  Toinen kanneperuste, joka perustuu siihen, että riidanalaista päätöstä rasittaa merkityksellisten tosiseikkojen ilmeinen arviointivirhe.
               
            
                  3)
               
               
                  Kolmas kanneperuste, joka perustuu siihen, että komissio on väärinkäyttänyt unionin tullikoodeksista 9.10.2013 annetun Euroopan parlamentin ja neuvoston asetuksen (EU) N:o 952/2013 (2) 34 artiklan 11 kohdan mukaista kumoamista koskevaa toimivaltaansa, koska se on perustanut riidanalaisen päätöksen komission delegoidun asetuksen (EU) 2015/2446 (3) (jäljempänä delegoitu asetus 2015/2446) 33 artiklan virheelliseen tulkintaan.
               
            
                  4)
               
               
                  Neljäs kanneperuste, joka perustuu siihen, että delegoidun asetuksen 2015/2446 33 artikla on pätemätön, koska (i) jos komissio on tulkinnut delegoidun asetuksen 2015/2446 33 artiklaa oikein, kyseinen artikla on pätemätön SEUT 290 artiklassa asetettujen vaatimusten rikkomisen vuoksi ja (ii) se on pätemätön sellaisen rikkomisen vuoksi joka tapauksessa.
               
            
                  5)
               
               
                  Viiden kanneperuste, joka perustuu siihen, että riidanalainen päätös on EU-oikeuden yleisten periaatteiden ja Euroopan unionin perusoikeuskirjan vastainen.
               
            
                  6)
               
               
                  Kuudes kanneperuste, joka perustuu siihen, että komissio on väärinkäyttänyt valtaansa antamalla riidanalaisen päätöksen ja se on väärinkäyttänyt valtaansa kumota alkuperätietoa koskevat päätökset yllä mainittujen kanneperusteiden väistämättömänä seurauksena ja seurauksena siitä, että komissio on väärinkäyttänyt kumoamista koskevaa toimivaltaansa poliittisiin tarkoitusperiin sen oman tarkoituksen vastaisesti, joka on varmistaa, että jäsenvaltiot soveltavat oikein ja yhtenäisesti alkuperäsääntöjä.
               
            
         (1)  Tiettyjen sitovaa alkuperätietoa koskevien päätösten voimassaolosta 3.3.2021 annettu komission täytäntöönpanopäätös (EU) 2021/563 (EUVL 2021, L 119, s. 117).
      
         (2)  EUVL 2013, L 269, s. 1.
      
         (3)  OJ 2015, L 343, p. 1.